מרקו פיאצה

מרקו פיאצה (בקרואטית: Marko Pjaca; נהגה: [mâːrko pjâtsa]; נולד ב-6 במאי 1995 בזאגרב שבקרואטיה) הוא כדורגלן קרואטי המשחק בעמדות קשר הכנף והחלוץ בדינמו זאגרב ובנבחרת קרואטיה. פיאצה נולד בזאגרב שבקרואטיה. הוא החל לשחק באקדמית הנוער של מועדון הפאר המקומי, דינמו זאגרב, ממנה עבר לאקדמיה של מועדון מקומי נוסף, ZET. בגיל 15 עבר לאקדמית הנוער של לוקומוטיבה זאגרב. ב-24 בפברואר 2012 ערך פיאצה את הופעת הבכורה שלו בקבוצה הבוגרת, הופעתו היחידה בעונת 2011/2012, כשנכנס כמחליף בדקה ה-65 בניצחון 0–3 על נ.ק. זאדאר במסגרת המחזור ה-19 בליגת העל הקרואטית. ב-25 בספטמבר 2012 הבקיע פיאצה את שער הבכורה שלו במועדון, שער מבעיטת עונשין בדקה ה-39 בניצחון 2–4 על סגסטה סיסאק במסגרת הגביע הקרואטי. ב-15 במרץ 2013 הבקיע פיאצה את שער הבכורה שלו בליגת העל הקרואטית, שער בדקה ה-12 בניצחון 2–4 על נ.ק. זאגרב במסגרת המחזור ה-24. הוא סיים את עונת 2012/2013 עם 17 הופעות ליגה, בהן הבקיע שני שערים. ב-18 ביולי 2013 שיחק פיאצה לראשונה במסגרת בינלאומית אירופאית, כשנכנס כמחליף בדקה ה-70 בניצחון 1–2 על דינמו מינסק במסגרת מוקדמות הליגה האירופית לעונת 2013/2014. לוקומוטיבה זאגרב לא העפילה לשלב הבא של המוקדמות. פיאצה סיים את עונת 2013/2014 עם 30 הופעות ליגה, בהן הבקיע 7 שערים. בחודש יולי 2014 חתם פיאצה בדינמו זאגרב, האלופה לעונת 2013/2014. ב-11 ביולי 2014 ערך פיאצה את הופעת הבכורה שלו במועדון, כששיחק 60 דקות בהפסד 1–2 לרייקה במסגרת הסופר קאפ הקרואטי. ב-15 ביולי 2014 ערך פיאצה את הופעת הבכורה שלו במוקדמות ליגת האלופות לעונת 2014/2015, כשנכנס כמחליף בדקה ה-73 בניצחון 0–2 על ז'לגיריס וילנה. דינמו זאגרב עברה לשלב המוקדמות הבא, אך הודחה נגד אולבורג בולדספילקלאב ועברה לשלב הבתים של הליגה האירופית. ב-18 ביולי 2014 ערך פיאצה את הופעת הבכורה שלו במועדון במסגרת ליגת העל הקרואטית, כששיחק 90 דקות בניצחון 0–4 על סלאפן בלופו. באותו משחק הבקיע את שער הבכורה שלו במועדון, שער בדקה ה-14. ב-11 בדצמבר 2014 הבקיע פיאצה את שערי הבכורה שלו בליגה האירופית, שלושער בניצחון 3–4 על סלטיק במסגרת המחזור השישי בשלב הבתים של הליגה האירופית לעונת 2014/2015. פיאצה סיים את עונת 2014/2015 עם 32 הופעות ליגה, בהן הבקיע 11 שערים. ב-16 בספטמבר 2015 ערך פיאצה את הופעת הבכורה שלו בליגת האלופות, כששיחק 88 דקות בניצחון 1–2 על ארסנל במסגרת המחזור הראשון בשלב הבתים לעונת עונת 2015/2016 בליגת האלופות. הוא שיחק בכל ששת משחקיה של דינמו זאגרב בשלב הבתים, אותו הקבוצה לא צלחה. ב-21 ביולי 2016 חתם פיאצה ביובנטוס האיטלקית לארבע שנים. את הופעת הבכורה ערך פיאצה ב-27 באוגוסט כשהחליף את פאולו דיבאלה בדקה ה-88 בניצחון 0–1 על לאציו. ב-4 בינואר 2018 פיאצה עבר בהשאלה לחצי שנה לשאלקה מהבונדסליגה. ב-7 באוגוסט 2018 הושאל פיאצה לפיורנטינה לעונה אחת. ב-31 בינואר 2020 הושאל פיאצה לאנדרלכט עד לסוף העונה. ב-19 בספטמבר 2020 הושאל לגנואה לעונה אחת. ב-28 ביולי 2021 הושאל לטורינו לעונה עם אופציית רכישה. ב-1 בספטמבר 2022 הושאל לאמפולי לעונה אחת. ב-4 בספטמבר 2014 ערך פיאצה את הופעת הבכורה שלו בנבחרת קרואטיה, כשהחליף את מתאו קובאצ'יץ' בדקה ה-78 בניצחון 0–2 על נבחרת קפריסין במשחק ידידות. ב-4 ביוני 2016 הבקיע פיאצה את שער הבכורה שלו בנבחרת, שער בדקה ה-20 בניצחון 0–10 על נבחרת סן מרינו במשחק ידידות. נכלל בסגל נבחרת קרואטיה לטורניר יורו 2024. דינמו זאגרב אליפות קרואטיה (1): 2014/2015 הגביע הקרואטי (1): 2014/2015 מדיה וקבצים בנושא מרקו פיאצה בוויקישיתוף מרקו פיאצה, ברשת החברתית פייסבוק מרקו פיאצה, ברשת החברתית אקס (טוויטר) מרקו פיאצה, ברשת החברתית אינסטגרם מרקו פיאצה, באתר Transfermarkt מרקו פיאצה, באתר Soccerway מרקו פיאצה, באתר WorldFootball.net מרקו פיאצה, באתר National Football Teams מרקו פיאצה, באתר FootballDatabase.eu Croatia head coach Dalić presents preliminary EURO 2024 squad באתר הרשמי של פדרציית הכדורגל הקרואטית, 20 במאי 2024 (באנגלית)